Eksepsjonell provencalsk vingaard bare 30 min fra Golfe de Saint Tropez, Eiendom, Frankrike
Le Cannet des Maures, 83 >
Eksepsjonell provencalsk vingaard bare 30 min fra Golfe de Saint Tropez Ref 4187LO-PM
Vingård til Salgs i Le Cannet des Maures, 83340, Sør-Frankrike Pris -€2,650,000
Denne fantastiske vingården ligger i Le Cannet des Maures bare ca. 5 min kjøring fra avkjøringen til motorveien A8 og 30 min til fine strender og kjente landsbyer langs Golfe de Saint Tropez. 45 min kjøring til flyplassen i Nice og ellers enkel adkomst til flyplassene i Toulon og Marseille.
Huset som opprinnelig er fra 1750-tallet er omhyggelig renovert og utvidet de senere årene. Boarealet er på 473m² og består av en romslig stue med peis og spisestue på 90m2, stort og sjarmerende kjøkken, 6 soverom og 5 bad. Hovedsoverommet med tilhørende bad og dressing er på 52m2. Alt er i meget god stand og av høy kvalitet.
Vinmarkene er på over 5 hektar - 50 000m² - beplantet med vinstokker for produksjon av gode rødviner og roséviner med høyeste kvalitetsbetegnelse AOC. Vingården ledes av en av områdets mest kjente oenologer.